Vi var svært fornøyde med oppholdet. Leiligheten ligger ca 7-8 minutters gange fra Plaza de Merced, så det er lett å komme seg til alle restauranter, barer og butikker i sentrum. Det er ellers restauranter, bakerier og dagligvarebutikker rett ved leiligheten.
Vi fikk nøkkelen via en nøkkelboks. Alt fungerte greit vedrørende dette. Leiligheten var akkurat som beskrivelsen og bildene tilsier. Min kone kommenterte raskt at leiligheten var svært ren. Og hun er vanligvis litt pirkete på det området. Det var ellers nødvendig kjøkkenutstyr, samt en vaskemaskin. Wifi'en var rask.
Leiligheten vender ikke ut mot gaten, så det var stille og rolig når vi skulle sove. Om vi skulle sette fingeren på noe negativt, så var det nok at senga var litt for hard, etter vår smak.
Men alt i alt, hadde vi et fantastisk opphold i Malaga og i denne leiligheten. Og vi returnerer gjerne både til byen og leiligheten.